**8. razred 9. 4. 2020**

**Predmetni odvisnik**

**(Vaje)**

Pozdravljeni, učenci!

Ker nisem dobila nobenega vprašanja, sklepam, da je snov o predmetnem odvisniku razumljiva.

Zato danes najprej rešite še nekaj vaj, da boste snov ponovili in utrdili: samostojni delovni zvezek, str. 98 in 99, nal. 11, 12, 13, 14.

Po reševanju preglejte s pomočjo rešitev:

**12. naloga:**

**a-naloga:**

Prenosni telefon potrebujem, **da (si lahko) naročim pico**.

Staršem moram sporočiti, **kdaj bom prišel/-la domov.**

Pri sošolcu lahko poizvem, **katere domače naloge moram narediti./kaj je za domačo nalogo.**

Razveselim se, **da me pokličejo moji prijatelji.**

**b-naloga:**

*Po smislu, npr.:*

Prenosni telefon potrebujem, da si naložim nove aplikacije./da pokličem svoje prijatelje.

**13. naloga:**

**a-naloga:**

Med mladimi uporabniki opažamo vse več krajšav v SMS-ih.

Strokovnjaki ugotavljajo vse večjo uporabo pogovornega jezika v SMS-ih.

V Sloveniji mnogi jezikoslovci proučujejo jezik/lastnosti jezika v SMS-sporočilih.

**b-naloga:**

*Na primer:*

A Vedno, kadar napišem SMS. C Kadar pišem staršem in drugim odraslim.

**B Kadar si dopisujem s prijatelji, sošolci.** Č Nikdar, vedno pazim na jezik.

**14. naloga:**

**a-naloga:**

A Miha ni bil prepričan**,** ali lahko na svojem prenosnem telefonu brska po spletu.

B Primoža je presenetilo**,** na koliko načinov lahko nastavi svoj telefon.

C Maja je prebrala članek o škodljivem sevanju mobitela.

Č Kdor v šoli uporablja prenosni telefon**,** krši pravila hišnega reda.

D Raziskava je pokazala**,** da se 79 % mladih ne počuti dobro brez prenosnega telefona.

E Nekateri starši svojim otrokom zaradi slabih ocen prepovedujejo uporabo prenosnega

telefona.

F Osnovnošolci trdijo**,** da so zaradi prenosnih telefonov bolj dostopni za starše.

G Zanimivo je**,** zakaj se mladi uporabniki počutijo s prenosnim telefonom svobodnejši.

**b-naloga:**

|  |  |
| --- | --- |
| **Poved z osebkovim odvisnikom** | **Poved s predmetnim odvisnikom** |
| B, Č, G | A, D, F, |

**Današnje snovi je malo manj, ker želim, da preostanek časa, ki ste si ga rezervirali za slovenščino, namenite analizi dela na daljavo. Vaši odgovori mi bodo služili kot opora za pripravo naslednjih ur.**

***Prosim, da tvorite kratko besedilo (še vedno ostaja skrb za pravopis in jezik), v katerem boste povedali, katere prednosti in katere pomanjkljivosti vidite v novem načinu dela v primerjavi z običajnim. Napišite tudi, ali in kako dobro razumete snov. Ste kdaj v negotovosti? Kaj naredite ob težavah s snovjo? Ali so navodila razumljiva? Koliko časa porabite za slovenščino, kadar je na urniku? Katere vaje so vam najbolj in katere najmanj všeč? Imate kakšen predlog za izboljšavo (da bi se več naučili, da bi vam bilo lažje).***

Napišite kratko besedilo (to je naloga), obsega pa naj približno pol strani.